Turun Urheiluautoilijat ry toivottaa kaikki RC-autoilijat tervetulleiksi M8 ja M8e-luokkien kauden kolmanteen SM-osakilpailuun Turkuun lauantaina 15.8.2026.

Kilpailun tiedot
AKK:n LUPA: 19662/PA/26.
Ajettavat luokat
M-8 (polttiskrossi 1/8) SM
M-8e (sähkökrossi 1/8) SM

Kilpailupaikka
Jyrkkälän Pienoisautorata, Nuorisotalonkuja 1 (ent. Suikkilantie 8), Turku

Kilpailunjohto
Kilpailun johtaja: Juha Menna, TUA
Tuomariston puheenjohtaja: Mika Hurula, Salon UA
Kilpailutuomarit: Eemil Mäkinen (RSRCA), Toni Liimatta (TUA)
Tuloslaskentapäällikkö: Timo Jokinen (RSRCA) ja Sami-Pekka Laine (Fullspeed RC)
Ratamestari: Janne Luotonen, TUA
Katsastuspäällikkö: Antti Nurmi, TUA

Säännöt
Kilpailussa noudatetaan Autourheilun sääntökirja 2026, EFRA 2026 sekä M8- ja M8e-sarjasääntöjen mukaisia sääntöjä.

Lisenssi
Kilpailijalla ja tarvittaessa hänen huoltajallaan tulee olla kilpailupaikalla vuoden 2026 maksettu lisenssi.

Vastuu
Jokainen kilpailee omalla vastuullaan ja sitoutuu noudattamaan sääntöjä ja järjestäjän ohjeita. Järjestäjällä on oikeus peruuttaa, siirtää tai muuttaa kilpailuaikataulua olosuhteiden niin vaatiessa. Kilpailija on velvollinen antamaan kilpailukalustonsa sääntöjenmukaisuuden selvittämiseksi tai vastalauseen esittämisen johdosta tarkistettavaksi.

Ajotapa ja alustava aikataulu
Rata on suljettu 10.8. - 14.8. Rata aukeaa perjantaina 14.8. klo 15.00 alkaen vapaisiin harjoituksiin, jotka päättyvät klo 20.00. Mikäli vapaita harjoituksia ei voida järjestää, ilmoitetaan siitä torstaina 13.8. viimeistään klo 20.00. Vapaissa harjoituksissa noudatetaan ratamaksujen osalta seuran hinnastoa.

Ilmoittautuminen ja osallistumismaksu
Ilmoittautumiset kilpailuun viimeistään maanantaina 3.8. klo 16.00 mennessä AKK:n KITI Kisapalveluun.

ILMOITTAUTUMISEN YHTEYDESSÄ TULEE ILMOITTAA:
•   Kilpailijan nimi, seura, osoite, puhelinnumero ja sähköpostiosoite
•   Lisenssinumero
•   Henkilökohtaisen transponderin numero tai vuokratransponderi järjestäjältä hintaan 20 eur. Rikkoontuneesta transponderista vastaa vuokraaja, vuokrapondereita rajoitetusti.
•   Alle 18-vuotiaalla kilpailijalla tulee olla huoltaja. Ilmoittautumisen yhteydessä tulee ilmoittaa myös huoltajan nimi ja huoltajalisenssin numero.

Osallistumismaksu on 40€ / ilmoittautunut kilpailija / luokka. Osallistumismaksu maksetaan kilpailupaikalla Mobilepay:n kautta tai etukäteen seuran tilille. 

Ilmoittautuminen ennakkoilmoittautumisajan jälkeen mahdollista vain kilpailunjohtajan harkinnan mukaan. Jälki-ilmoittautuminen tapahtuu tapahtumapaikalla ilmoittautumisajan puitteissa. Jälki-ilmoittautumismaksu on 60€, joka maksetaan käteisellä.

Kuljettajien enimmäismäärä määräytyy luokkakohtaisesti niin, että M8-kuljettajia on enintään 33 ja M8E-kuljettajia on enintään 37 seuraavin poikkeuksin:
- Mikäli M8-kuljettajien määrä on alle 26, on M8E-kuljettajien enimmäismäärä 52
- Mikäli M8E-kuljettajien määrä on alle 26, on M8-kuljettajien enimmäismäärä 45
[bookmark: _7zucjuf9jvor]

Palkinnot
A-finaalin kolme parasta, muiden finaalien voittajat ja alkuerien nopein palkitaan muistopalkinnoin.

Rata
Pinta:       Savi ja keinonurmi
Pituus:       noin 350 metriä
Leveys:       3-4 metriä
Kiertosuunta:    Vastapäivään

Harjoittelu on mahdollista arkisin ja viikonloppuisin klo 9:00-21:00. Rata on suljettu kilpailuviikolla maanantaista – perjantai-iltapäivään radan kunnostusta varten. Tarkemmat tiedot harjoittelumaksuista löydät seuran verkkosivuilta: https://www.turunua.net/site/pienoisautoilu/

Tuloslaskenta
AMBrc4 dekooderi, RCM ohjelmisto. Tuetut transponderit, MyLaps RC4 Hybrid ja MyLaps RC4. Transpondereita vuokrattavissa rajallisesti hintaan 20 euroa.
Yksittäisen transponderin toiminnasta vastaa kuljettaja. Transponderien toimintaa seurataan kilpailun aikana, ja rajatapauksiin puututaan ilmoitusluontoisesti.
Muuta
Huoltoalue on kattamaton, asfaltti tai ruohopintainen
- Sähköä on saatavilla varikkotoimintaa varten
- Ota omat jatkojohdot, pöydät, tuolit ja teltat mukaan
- Huoltoalueella on saatavilla paineilmaa pienoisautojen puhdistukseen
- Radan läheisyydessä on Sale sekä kebab-pizzeria
-Kisaviikonlopun ajan rata-alueella on kaksi bajamajaa



BUFFETTI:
- Vielä epävarma, järjestetäänkö. Tästä ilmoitamme myöhemmin.


Ilmoitus henkilötietojen keräämisestä ja käsittelystä:
Ilmoittautuessaan kilpailuun kilpailija hyväksyy antamiensa henkilötietojen käsittelyn kilpailun järjestäjän toimesta sekä henkilötietojen julkaisun osanottajaluettelossa, tulosluettelossa, sarjapistetaulukossa yms. kilpailun viestinnässä.

Lisätiedot
Janne Luotonen (040 762 9293) 


Pidätämme oikeudet muutoksiin.
